Diari Oficial de la Generalitat Valenciana


Sumari del DOGV 2322, del 01-08-1994 (1994/832129)

RESOLUCIÓ de 18 de juliol de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc entre la Universitat Jaume I de Castelló i la Conselleria d'Educació i Ciència de la Generalitat Valenciana per a la realització d'activitats de formació permanent del professoral.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2322

Data del DOGV
:   01-08-1994

Secció del DOGV
:   ALTRES DISPOSICIONS

Número del document
:   1994/832129


Data del document
:   18-07-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIÓ de 18 de juliol de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc entre la Universitat Jaume I de Castelló i la Conselleria d'Educació i Ciència de la Generalitat Valenciana per a la realització d'activitats de formació permanent del professorat. [94/5131]   
Subscrit, després de la tramitació prèvia reglamentària, entre la Universitat Jaume I de Castelló i la Conselleria d'Educació i Ciència de la Generalitat Valenciana, el dia 8 de setembre de 1993, un Conveni marc per a la realització d'activitats de formació permanent del professorat, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0294/94, i que figura com a annex d'aquesta Resolució.  
València, 18 de juliol de 1994.- El director general de relacions amb les Corts i del Secretariat del Govern.  
Conveni marc entre la Universitat Jaume I de Castelló i la Conselleria d'Educació i Ciència de la Generalitat Valenciana per a la realització d'activitats de formació permanent del professorat.  
València, 8 de setembre de 1993  
REUNITS  
D'una banda, el conseller d'Educació i Ciència, Joan Romero González, en nom del Govern Valencià facultat expressament per aquest acte per acord del ple amb data 17 d'agost de 1993.  
I, de l'altra, el rector de la Universitat Jaume I de Castelló, Francesc Michavila i Pitarch, fent ús de les atribucions pròpies del seu càrrec, tal i com estableix la Llei Orgànica 11/1983, de 25 d'agost, article 18.1 (BOE 1 de setembre),  
EXPOSEN  
Que la legislació vigent confereix a la Conselleria  
d'Educació i Ciència competències per a promoure les accions encaminades al perfeccionament del professorat que en depén;  
Que la Universitat té competències per a posar en marxa tota classe d'activitats de formació que capaciten els que hi participen per al treball professional.  
Per tot això, subscriuen aquest conveni d'acord amb les següents clàusules:  
Primera  
Aquest document té caràcter de conveni marc per a possibilitar la col·laboració entre la Conselleria d'Educació i Ciència i la Universitat Jaume I de Castelló, per al disseny i la realització d'activitats de formació permanent del professorat de la Comunitat Valenciana.  
Segona  
Aquest Conveni marc serà desenvolupat posteriorment, mitjançant convenis singularitzats, per als seus aspectes concrets i específics d'actuació, i tindrà un caràcter indefinit, si no existeix denúncia per cap de les parts sotasignants.  
Tercera  
Els convenis singularitzats seran signats en nom del Govern Valencià, pel Conseller d'Educació i Ciència.  
Quarta  
Aquest conveni entrarà en vigor a tots els efectes l'endemà de la seua signatura.  
En aquestes condicions queda formalitzat aquest Conveni marc, aprovat pels sotasignants, els quals signen per duplicat al lloc i data assenyalats.  
El conseller d'Educació i Ciència: Joan Romero González.  
El rector de la Universitat Jaume I: Francesc Michavila i Pitarch.